400 мыңнан астам бала мектепке дайындалу үшін материалдық көмек алады
DATE: 10:05, 28 Шілде 2023 | GMT +5
TITLE: 400 мыңнан астам бала мектепке дайындалу үшін материалдық көмек алады
URL: https://kaz.inform.kz/news/400-mynnan-astam-bala-mektepke-dayyndalu-ushin-materialdyk-komek-alady_a4094917/
META: DATE: 10:05, 28 Шілде 2023 | GMT +5
TOTAL WORDS: 155
AUTHOR(S):
TEXT: Биыл әр білім алушыға киім, оқу құралдарын сатып алуға арналған қаражаттың ең төменгі мөлшері– 40 567 теңге. Барлық ақша аударымдары ата-аналардың карточкалық шоттары арқылы жүзеге асырылады. «Қаражат ата-аналарға балалармен бірге мектеп формасын, аяқ киімді, кеңсе тауарларын өздері таңдап алу үшін беріледі. Қабылданған өзгерістер ата - аналар мен балаларға жеткізушілерді өз бетінше таңдауға мүмкіндік береді», - дейді Балалардың құқықтарын қорғау комитеті төрағасының орынбасары Жолдас Батырхан. Мұқтаж отбасыларға материалдық көмек көрсету және балаларды 100% қамтамасыз ету үшін жалпыға бірдей міндетті орта білім беру қоры жұмыс істейді. «Жалпыға бірдей оқыту» қоры атаулы әлеуметтік көмек алатын отбасылардан шыққан балаларға, сондай-ақ жан басына шаққандағы орташа табысы ең төменгі күнкөріс деңгейінен төмен отбасылардан шыққан балаларға материалдық көмек көрсетеді. Жаңа оқу жылы қарсаңында жетім және ата-анасының қамқорлығынсыз қалған балалар, төтенше жағдайға тап болған оқушылар қаржылай көмек алады. Оның ішінде Абай облысындағы апаттан қаза тапқан орманшылардың балалары бар. Естеріңізге сала кетейік, өткен жылы мектеп жиынтығын сатып алу сомасы 17 мың теңгеден басталған болатын
